Hooglied van Salomo 2 | Aanlyn Bybel | Nuwe Wêreld-vertaling
Genesis Eksodus Levitikus Numeri Deuteronomium Josua Rigters Rut 1 Samuel 2 Samuel 1 Konings 2 Konings 1 Kronieke 2 Kronieke Esra Nehemia Ester Job Psalms Spreuke Prediker Hooglied van Salomo Jesaja Jeremia Klaagliedere Esegiël Daniël Hosea Joël Amos Obadja Jona Miga Nahum Habakuk Sefanja Haggai Sagaria Maleagi Matteus Markus Lukas Johannes Handelinge Romeine 1 Korintiërs 2 Korintiërs Galasiërs Efesiërs Filippense Kolossense 1 Tessalonisense 2 Tessalonisense 1 Timoteus 2 Timoteus Titus Filemon Hebreërs Jakobus 1 Petrus 2 Petrus 1 Johannes 2 Johannes 3 Johannes Judas Openbaring 1 2 3 4 5 6 7 8
Hooglied van Salomo 2:1-17
2 "Ek is maar net 'n saffraan+ van die kusvlakte,+ 'n lelie van die laagvlaktes."+ 2 "Soos 'n lelie tussen doringrige onkruid, so is my vriendin onder die dogters."+ 3 "Soos 'n appelboom+ onder die bome van die woud, so is my beminde onder die seuns.+ Sy skaduwee het ek hartstogtelik begeer, en daar het ek gaan sit, en sy vrugte was soet vir my verhemelte. 4 Hy het my in die wynhuis ingebring,+ en sy vaandel+ oor my was liefde.+ 5 VERKWIK my tog met rosynekoeke,+ versterk my met appels; want ek is siek van liefde.+ 6 Sy linkerhand is onder my kop; en sy regterhand—dit omhels my.+ 7 Ek het julle onder eed gestel,+ o dogters van Jerusalem, by die gaselooie+ of by die takbokooie+ van die veld, dat julle nie die liefde in my probeer wakker maak of opwek voordat dit daartoe geneig voel nie.+ 8 "Die geluid van my beminde!+ Kyk! Hy kom,+ hy klim oor die berge, hy spring oor die heuwels. 9 My beminde is soos 'n gasel+ of 'n jong takbok. Kyk! Hy staan agter ons muur, hy tuur deur die vensters, hy loer deur die tralies.+ 10 My beminde het geantwoord en vir my gesê: 'Staan op, my vriendin, my skone,+ en kom saam.+ 11 Want kyk! die reënseisoen+ is verby, die stortreën is oor, dit het verbygegaan. 12 Bloeisels het in die land verskyn,+ ja, die tyd het aangebreek om die wingerdstokke te snoei,+ en die stem van die tortelduif+ is in ons land gehoor. 13 Wat die vyeboom+ betref, hy het sy vroeë vye+ 'n ryp kleur laat kry; en die wingerdstokke is in bloei, hulle het hulle geur gegee. Staan op, kom, o my vriendin,+ my skone, en kom saam. 14 O my duif+ in die skuilhoeke van die krans, in die skuilplek van die steil pad, wys my jou gestalte,+ laat my jou stem hoor, want jou stem is aangenaam en jou gestalte is lieflik.'"+ 15 "GRYP tog vir ons die jakkalse,+ die klein jakkalse wat die wingerde verniel, aangesien ons wingerde in bloei staan."+ 16 "My beminde is myne en ek is syne.+ Hy pas skape op+ tussen die lelies.+ 17 Draai om, o my beminde, totdat die wind saggies waai en die skaduwees gevlug het; wees soos die gasel+ of soos die jong takbok op die berge van skeiding.